# זירת לבנון במבצע שאגת הארי

זירת לבנון במבצע שאגת הארי|  |
| **מערכה: מבצע שאגת הארי, זירת לבנון במלחמת חרבות ברזל** |
| **מלחמה: מלחמת חרבות ברזל** |
|
סוג העימות |
מערכה צבאית |
|
תאריכים |
2 במרץ 2026 – הווה (3 חודשים ו־19 ימים) |
|
קרב לפני |
מבצע חיצי הצפון |
|
מקום |
לבנון, ישראל |
|
עילה |
ההתנקשות בעלי ח'אמנאי, לטענת חזבאללה |
|
תוצאה |
מתמשך
* גירוש השגריר האיראני בביירות והכרזה על הזרוע הצבאית של חזבאללה כארגון לא חוקי בלבנון
* כוחות צה"ל כובשים אזורים מדרום ומעבר לנהר הליטני
 |
|
שינויים בטריטוריות |
צה"ל כבש כ-600 קמ"ר משטח לבנון |
|

| הצדדים הלוחמים |
| --- |
| ישראל ישראל
**בתמיכת**:
ארצות הברית ארצות הברית

---

לבנון לבנון
**בתמיכת**:
צרפת צרפת

---

 יוניפי"ל | חזבאללה חזבאללה
איראן איראן
אמל אמל
חמאס חמאס
הג'יהאד האסלאמי הפלסטיני הג'יהאד האסלאמי הפלסטיני
 אל-ג'מאעה אל-אסלאמיה
 חטיבת האימאם חוסיין |
| מנהיגים |
| ראש ממשלת ישראל בנימין נתניהו
* ישראל כ"ץ
 | חזבאללה נעים קאסם איראן עלי לאריג'אני ✘ איראן מוג'תבא ח'אמנאי הג'יהאד האסלאמי הפלסטיני זיאד נח'אלה  עלי מסלם טבאג'ה ✘  חסן עלי מרואן ✘  |
| מפקדים |
| הרמטכ"ל רא"ל אייל זמיר
* אלוף רפי מילוא
* אלוף תומר בר
* אלוף עומר טישלר
* אלוף שלומי בינדר
* אלוף יצחק כהן
* אלוף דוד סער סלמה
* אלוף אייל הראל
 | חזבאללה מוחמד חיידר
* חזבאללה יוסף אסמאעיל האשם ✘
	+ חזבאללה זייד עלי ג'ומעה ✘
	+ חזבאללה חסן סלאמה ✘
* חזבאללה אחמד ע'אלב בלוט ✘
	+ חזבאללה אבו עלי ריאן ✘
* חזבאללה חסן עצ'ן
	+ חזבאללה חסן מוסטפא נאסר ✘
* חזבאללה חוסיין מקלד ✘
* חזבאללה חוסיין חסן רומאני ✘
* חזבאללה ח'ודר יוסף נאדר
* חזבאללה טלאל חמיה

 אסמאעיל קאאני
* כוח קודס דאוד עלי זאדה ✘

הג'יהאד האסלאמי הפלסטיני אדהם אל-עות'מאן ✘
* הג'יהאד האסלאמי הפלסטיני ואאל מחמוד עבד אל-חלים ✘

 ג'יהאד א-ספירה ✘
* סאג'ד אל-הנדסה ✘
 |
| כוחות |
| * צה"ל
	+ פיקוד הצפון
		- אוגדה 210
			* חטיבת ההרים
		- עוצבת המפץ
			* עוצבת ברעם
			* חטיבה 226
			* עוצבת התקומה
			* חטיבה 8
			* חטיבת חשמונאים
		- עוצבת הגליל
			* חטיבת גבעתי
			* חטיבה 5
			* עוצבת חירם
		- עוצבת געש
			* חטיבת גולני
			* חטיבה 7
			* חטיבת האש 282
		- עוצבת הפלדה
			* חטיבת הנח"ל
			* חטיבה 401
		- עוצבת האש
			* חטיבת עוז
			* חטיבת הצנחנים
		- חטיבת ביסלמ"ח
	+ חיל האוויר
	+ חיל הים
 | * חזבאללה הזרוע הצבאית של חזבאללה
	+ כוח רדואן
	+ יחידת חזית הדרום
		- יחידת נַסר
		- יחידת עזיז
		- יחידת בַּדר
	+ המערך האווירי של חזבאללה
		- מערך הטילים והרקטות של חזבאללה
		- יחידת הכטב"מים של חזבאללה
	+ יחידה 18000
* כוח קודס כוח קודס
	+ כוח קודס גיס לבנון
 |
| אבדות |
| **ישראל ישראל**:
35 חיילי צה"ל הרוגים, 4 אזרחים הרוגים ויותר מ-411 פצועים

---

**לבנון לבנון**:
22 חיילים וחבר אחד מההגנה האזרחית נהרגו

---

 **יוניפי"ל**:
4 הרוגים ו-9 פצועים | **חזבאללה חזבאללה**:
* לפחות 2,500 הרוגים
* 1023 פצועים
* 7 שבויים
* 12 נעצרו על ידי ממשלת לבנון
* השמדת למעלה מ-3,500 מטרות טרור של חזבאללה

**איראן איראן**:
* לפחות 7 הרוגים
* פגיעה ביכולות קורפוס לבנון

**אמל אמל**:
* 25 הרוגים

**חמאס חמאס**:
* 3 הרוגים
 |

 |
|  |

**המערכה בלבנון כחלק ממבצע שאגת הארי** או **מלחמת הפסקת האש** הידועה בזירה הבין-לאומית כ**מלחמת לבנון 2026** (באנגלית: **2026 Lebanon War**) החלה ב-2 במרץ 2026. חזבאללה, בעל בריתה של איראן בלבנון, החל לתקוף את ישראל בתגובה להתנקשות בעלי ח'אמנאי, המנהיג העליון של איראן. בתגובה החלה ישראל לתקוף את ביירות, בירת לבנון. התקיפות מהוות הסלמה משמעותית בסכסוך הרחב יותר במזרח התיכון.

בתחילת מרץ 2026 העמיק צה"ל את פעילותו הקרקעית בדרום לבנון ובהמשך הרחיב את התמרון הקרקעי בדרום לבנון, כאשר הכוחות פעלו בארבעה צירים במקביל.

## רקע

 ערכים מורחבים – **זירת לבנון במלחמת חרבות ברזל, ההתנקשות בעלי ח'אמנאי, מבצע שאגת הארי**

בעקבות טבח שבעה באוקטובר ופרוץ מלחמת חרבות ברזל באוקטובר 2023, ישראל וחזבאללה נמצאות בעימות, כחלק מעימות נרחב שהחל עם הקמת חזבאללה בשנת 1982. חזבאללה פתח בתקיפות נגד ישראל במשך השנה שלאחר מתקפת 7 באוקטובר, שלטענת הארגון היה כסולידריות עם הפלסטינים. בתגובה, ישראל נכנסה לדרום לבנון באוקטובר 2024, ונסוגה לאחר הפסקת אש בתיווך ארצות הברית בסוף נובמבר, לאחר שחיסלה את מנהיג חזבאללה, חסן נסראללה. עם זאת, בין נובמבר 2024 למרץ 2026, התרחשו מספר הפרות של הפסקת האש.

לפי רויטרס, משמרות המהפכה פעלו אחרי מבצע חיצי הצפון בשנת 2024 כדי לשקם את חזבאללה. הם מילאו פערים באמצעות קצינים איראנים, וביצעו ארגון מחדש של חזבאללה.

ב-28 בפברואר 2026 יצאו ארצות הברית וישראל למבצע שאגת הארי. חזבאללה גינה את המתקפות, וקבע כי "אנו בטוחים שהאויב האמריקאי והישראלי יקבלו סטירה גדולה ולא יקצור דבר מלבד כישלון מתוקפנותו הרודנית והנפשעת". במהלך המבצע, תקיפות אוויריות בטהראן הרגו את המנהיג העליון של איראן, עלי חמינאי. לאחר אישור מותו על ידי איראן ב-1 במרץ, מזכ"ל חזבאללה, נעים קאסם, החליט להגיב ו"לקבל על עצמנו את חובתנו להתעמת עם התוקפנות", וקבע כי חזבאללה לא יעזוב את "שדה הכבוד וההתנגדות".

## המערכה האווירית עד להפסקת האש

ב-2 במרץ 2026, חזבאללה שיגר מספר טילים לעבר צפון ישראל, הפעם הראשונה שעשו זאת מאז הפסקת האש בשנת 2024, כשהם מכוונים, לטענתם, למתקן הגנה מפני טילים מדרום לחיפה. צה"ל יירט טיל אחד, ואפשר לכמה אחרים ליפול בשטחים פתוחים. בתגובה, מטוסים ישראליים הפציצו את ביירות בשעה 3:00, והוציאו צווי פינוי לאזרחים בכ-50 כפרים ברחבי דרום לבנון ובעמק בקאע. חיל האוויר הישראלי ביצע תקיפות "מדויקות וממוקדות" נגד "גורמי טרור בכירים של ארגון הטרור חזבאללה באזור ביירות" ו"גורמי טרור מרכזיים של ארגון הטרור חזבאללה בדרום לבנון". דיווחים זרים הצביעו על כך שהמטרות המיועדות היו נעים קאסם ומוחמד רעד. צה"ל מסר כי ראש המודיעין של חזבאללה, חוסיין מקלד, נהרג בתקיפות.

ב-3 במרץ חיסל חיל האוויר בדאחייה ארבעה בכירים בכוח קודס וביחידת מודיעין החוץ של חזבאללה. בתגובה, חזבאללה תקף בסיסי צה"ל בצפון ולראשונה מתחילת המבצע ירה לעבר מרכז הארץ. ישראל הגיבה בתקיפות נרחבות בביירות, שכללו פגיעה במטה ערוץ "אל-מנאר". ב-4 במרץ עלה רף העימות כאשר חזבאללה, בתיאום עם איראן, שיגר מטחי טילים רחבים. למחרת, ב-5 במרץ, החריף צה"ל את הלחץ והוציא דרישת פינוי גורפת לכל תושבי רובע הדאחייה בביירות. ב-7 במרץ תקף חיל האוויר מגדלים בדאחייה ובניין מלון "רמדה" במרכז ביירות, שם חוסלו ארבעה מפקדים איראנים שתכננו פיגועים נגד ישראל.

ב-9 במרץ אמר שר הביטחון הישראלי ישראל כ"ץ כי צה"ל הרג את מפקד יחידת נסר של חזבאללה, אבו חוסיין ראעב, וכי כ-650 אלף תושבים התפנו מהדאחייה בביירות, ועוד כחצי מיליון מדרום לבנון. למחרת הודיע צה"ל כי סיכל את חסן סלאמה, מפקד יחידת נסר של חזבאללה במרחב ג'וויא. לאורך הלחימה בזירה, צה"ל פעל לפגוע בנכסים הכלכליים של חזבאללה ובעיקר בבנקים של רשת אל-קרד אל-חסן, שסיפקו את המימון לארגון.

גם חיל הים השתתף בתקיפות בערי החוף צור, צידון וביירות, ואף חיסל את אחראי ההכשרות והאימונים הצבאיים של חמאס בלבנון. במהלך השבוע הראשון למערכה, עד 8 במרץ, השלים צה"ל כ-600 תקיפות מהאוויר, מהיבשה ומהים, שבהן נהרגו כ-190 מחבלים, ו-27 גלי תקיפה בביירות לבדה. עד 13 במרץ הושלמו 1,100 תקיפות, שבהן נהרגו 380 מחבלים.

ב-11 במרץ הודיע חזבאללה כי הוא ושותפיו פתחו במבצע בשם "אל-עסף אל-מאכול" ("הקש שנאכל"), זאת לאחר ששיגר מטחים כבדים לעבר אזור צפון ישראל. במקביל למאמצי היירוט, חיל האוויר תקף משגרים ותשתיות נוספות של הארגון ברחבי לבנון. היה ירי מקביל מאיראן וגורמים בכירים בישראל ציינו כי קיימת אינדיקציה לכך שהירי היה מתואם בין איראן לחזבאללה. בפיקוד העורף היו גורמים המדגישים כי טרם אומת קיומם של מטחים מתואמים וסינכרוניים בין מוקדי שיגור שונים באיראן וביניהם לבין לבנון. שעתיים אחרי הירי, בסביבות השעה 23:30, הודיעו משמרות המהפכה על קיום מבצע משותף עם חזבאללה.

ב-13 במרץ הפציצה ישראל את אחד הגשרים שחוצים את נהר הליטאני, גשר א-זראריה, לצורך מניעת מעבר של פעילי חזבאללה ואמצעי לחימה לדרום לבנון. שר הביטחון ישראל כ"ץ הזהיר את ממשלת לבנון כי היא תמשיך לספוג מחירים כבדים אם לא תשלים את פירוק חזבאללה מנשק. לפי גורמים לבנוניים הותקף גם גשר אל-ח'רדלי. ב-18 במרץ הופצצו שני גשרים נוספים.

ב-17 במרץ, קצת אחרי השעה 20:00 בערב, פתח חזבאללה בירי מסיבי לעבר יישובי קו העימות ומעֵבֶר להם, ושיגר עשרות רקטות ומספר כטב"מים. בעיר כרמיאל זוהתה פגיעה ישירה בבית, שגרמה לנזק רב ובנס לא היו נפגעים.

ב-18 במרץ, בפעם הראשונה, חזבאללה ירה טילים לעבר דרום ישראל, דבר שהביא להפעלת התרעות באשקלון ובכמה יישובים בעוטף עזה. על פי צה"ל, החימוש ארוך הטווח פגע בשטחים פתוחים.

ב-20 במרץ פרסם דובר צה"ל שמתחילת המבצע ועד 20 במרץ תקף צה"ל מעל ל-2,000 מטרות חזבאללה וחיסל למעלה מ-570 מחבלים, מתוכם כ-220 מחבלי "כוח רדואן", כ-150 פעילי תמ"ס, שני מפקדים המקבילים לדרגת אלוף, ארבעה מפקדים המקבילים לדרגת תא"ל, שמונה מפקדים המקבילים לדרגת אל"ם, ו-22 בדרג מג"ד.

ב-23 במרץ הפציצה ישראל תחנות דלק במרכז לבנון ששימשו את חברת "אל-אמאנה" לגיוס כסף עבור חזבאללה.

ב-31 במרץ, חיל האוויר תקף שיירות מחבלי חזבאללה בביירות ובכירים בחזבאללה. בתקיפות נהרגו מהדי ופאא'י, ראש ענף ההנדסה בגיס לבנון של כוח קודס, וחאג' יוסף אסמאעיל האשם, מפקד יחידת חזית הדרום.

בלילה שבין 7 ל-8 באפריל הכריזו ארצות הברית ואיראן על הסכם אסלאמאבאד ותחילת הפסקת אש ומשא ומתן למשך שבועיים.

### מבצע חושך נצחי

 ערך מורחב – **מבצע חושך נצחי**

ב-8 באפריל 2026, חיל האוויר הישראלי פתח במבצע "חושך נצחי" ותקף מעל 100 תשתיות ומפקדות ברחבי לבנון, בנוסף בוצע ניסיון סיכול ממוקד שכשל נגד מזכ"ל חזבאללה נעים קאסם במפקדת החירום שלו, ובוצעו סיכולים ממוקדים נוספים נגד בכירים בחזבאללה ביניהם שייח' סאדק א-נאבולסי שפעל באגף החינוך של חזבאללה. לפי בדיקת אמ"ן, בתקיפות נהרגו מעל 250 פעילי חזבאללה.

ב-9 באפריל הודיע ראש ממשלת ישראל בנימין נתניהו על פתיחת משא ומתן עם ממשלת לבנון על סיום המלחמה ופירוק חזבאללה מנשקו. בימים הבאים התקיפות בדרום לבנון המשיכו בעצימות נמוכה, על רקע לחץ מצד ארצות הברית למתן את התקיפות כמחווה לקראת המשא ומתן.

ב-16 באפריל, ישראל ולבנון חתמו על הסכם הפסקת אש לכ-10 ימים.

## המערכה הקרקעית עד להפסקת האש

לוחם חי"ר של עוצבת געש בדרום לבנון.
טנק מרכבה סימן 4מ של עוצבת הפלדה בדרום לבנון.
לוחמי חי"ר של עוצבת הפלדה בדרום לבנון
### קרבות בתחילת מרץ

בתחילת מרץ 2026 העמיק צה"ל את פעילותו הקרקעית בדרום לבנון. ב־3 במרץ נכנסו כוחות אוגדה 91 למרחב במטרה לעבות את ההגנה הקדמית, במקביל להוראת פינוי נרחבת שניתנה לכ־90 כפרים באזור. המהלך הוביל למנוסה של עשרות אלפי תושבים צפונה.

בימים הבאים התרחב התמרון. ב־4 במרץ נכנסו הכוחות לעיירה אל-ח'יאם, וצה"ל הנחה את כלל תושבי דרום לבנון להתפנות אל מעבר לנהר הליטני, הנחיה שהקיפה כ־300 אלף איש. ב־5 במרץ נפצעו קצין ולוחם מחטיבת גבעתי באורח קשה ובינוני כתוצאה מירי נ"ט.

בליל 7 במרץ פעל כוח של יחידת שלדג בכפר א-נבי שית שבעומק לבנון, כחלק מהמאמצים להשבת שרידי הנווט רון ארד. אף שלא נמצאו ממצאים חדשים, בישראל ציינו כי המבצע סייע לשלול השערות קודמות בפרשה.

ב-8 במרץ אירעה תקרית קשה בכפר חולא סמוך למרגליות, שבה נהרגו שני לוחמי צמ"ה מאוגדה 91 של חיל ההנדסה הקרבית מפגיעת טיל נ"ט במהלך חילוץ נגמ"ש הנדסה פומ"ה של גדוד 601 שנתקע.

לקראת אמצע חודש מרץ, הרחיב צה"ל את התמרון הקרקעי בדרום לבנון, והכוחות פעלו בארבעה צירים במקביל. אל התמרון הצטרפו אוגדה 146, אוגדה 91, אוגדה 36, חטיבת גולני, חטיבה 401, וחטיבה 300.

### הלחימה בנפת בינת ג'בייל וקרב בינת ג'בייל

 ערך מורחב – **קרב בינת ג'בייל (2026)**

בנפת בינת ג'בייל, צה"ל התקדם מסביב לעיר בינת ג'בייל וכיתר את העיר, שממנה פעלו לפי הערכות מאות פעילי חזבאללה. בתמרון בנפה זו מעורבים אוגדה 162, אוגדה 98, וחטיבת גבעתי.

ב-16 במרץ 2026 התקדם צה"ל למארון א-ראס, יארון, עייתא א-שעב ועייתרון. הכוחות המשיכו להתקדם וכבשו את ראמיה.

ב-27 במרץ התקדם צה"ל לכפרים אל-קאוזח, בית ליף ודֶבֶּל. בסוף החודש התקדם צה"ל מהכפר בית ליף אל הכפר רשאף וכבש אותו לאחר קרב ארוך של כמה ימים.

במקביל, כוחות התקדמו אל תוך העיירה עיינאתא. מטרת הכניסה לעיינאתא הייתה כיתור של בינת ג'בייל מצפון וממזרח.

ב-7 באפריל כבשו כוחות צה"ל את העיירה חאנין ובכך הושלם כיתורה של בינת ג'בייל גם ממערב.

ב-9 באפריל, לאחר כיתור בינת ג'בייל, התקדמו הכוחות אל תוך העיר בינת ג'בייל עצמה, במקביל לתקיפות רבות באזור, והתחילו קרב על העיר. הכוחות התקדמו ממזרח ומערב כאשר הכוחות ממזרח הגיעו תוך מספר שעות אל השוק הראשי בעיר וממערב הכוחות התקדמו מסביב לעין אבל אל תוך בינת ג'בייל.

ב-10–12 באפריל נלחמו כוחות צק"ח גבעתי במחבלי חזבאללה שהתבצרו בבית חולים בעיירה וביצעו ממנו ירי אל עבר הכוחות. הכוחות חיסלו כ-20 מחבלים בתוך בית החולים ואיתרו בו אמצעי לחימה רבים.

ב-13 באפריל כיתר צה"ל את בינת ג'בייל מצפון ובכך סיים את כיתור העיר. באותו היום, שלושה מחבלי חזבאללה נכנעו לכוחות חטיבת גבעתי בעיר לאחר שניהלו חילופי אש עם הכוחות ונפצעו.

ב-15 באפריל השלימו כוחות יחידות אגוז ויהל"ם את השמדת הקסבה של עיינאתא בפיצוץ אחד, שכונה שעד אז הייתה האזור הצפוף האחרון בבינת ג'בייל.

### הלחימה בנפות חאצביא ומרג' עיון

ב-10 במרץ 2026 התקדם צה"ל אל תוך אל-עדייסה, ואוגדה 36 התחילה בכיבוש רב א-ת'לאת'ין. עד 12 במרץ השתלט צה"ל על הכפרים אל-עדייסה, חולא וכפר כילא.

ב-16 במרץ צה"ל סיים את הלחימה באל-ח'יאם ולמחרת אוגדה 36 כבשה את א-טייבה. במקביל חיל האוויר פתח בתקיפות בכפרים ארנון, יוחמור וזאוטר, המשקיפים על אזור א-טייבה. במהלך הלחימה, כוח של שייטת 13 איתר בתוך בית ספר אמצעי לחימה רבים של חזבאללה לצד סממנים של ארגון UNHCR של האו"ם.

ב-22 במרץ נהרג אזרח ישראלי במשגב עם. בהתחלה נחשד שמדובר בירי טיל נ"ט אך לאחר תחקיר מבצעי עלה שמדובר באש כוחותינו מירי ארטילרי שנעשה בניגוד לנהלים.

ב-23 במרץ הודיע צה"ל כי שני מחבלים מכוח רדואן נכנעו ללוחמי חטיבת גבעתי בדרום לבנון.

ב-24 במרץ כבשו כוחות צה"ל את העיירה חַלְתַא ועצרו מחבל מארגון פלוגות ההתנגדות הלבנוניות המקושר לחזבאללה.

ב-25 במרץ כבש צה"ל את מרכבא, ולאחר מכן המשיך להתקדם וכבש גם את קנטרה, שנמצאת בעומק הגזרה. במקביל כבש צה"ל גם את הכפר דיר סיריאן. במהלך ההתקפה, חזבאללה תקף את הכוחות והרג לוחם מסיירת גולני.

ב-27 במרץ התקדם צה"ל מעבר לקנטרה לכפר אל-קוסייר.

ב-9 באפריל פורסם כי כוחות אוגדה 98 הצליחו לבלום ביומיים הקודמים התארגנות של חזבאללה ולחסל יותר מ-60 מחבלים.

 ערך מורחב – **מבצע עיט**

ב-16 באפריל, דקות ספורות לפני הפסקת האש, כוחות מיוחדים מיחידת שלדג ביצעו את מבצע עיט, שבמסגרתו הכוחות נחתו בלב רכס הכריסטופני שממול לשבעא שבדרום לבנון וביססו את פעילותם במרחב.

### הקרב על מבצר הבופור ונהר הליטני

ב-28 במרץ 2026 הגיעו כוחות צה"ל אל נהר הליטני וכבשו חלקים נרחבים ממנו. במבצע נהרג חייל צה"ל מגדוד 890. לפי דיווחים לבנוניים, הכוחות אף חצו את הנהר וכבשו את מבצר הבופור, לאחר ימים מספר נסוגו הכוחות.

### הלחימה בנפת צור

ב-20 במרץ 2026, אוגדה 146 התקדמה לראשונה אל תוך א-נאקורה. לאחר שהעיירה נכבשה, הכוחות התקדמו וב-26 במרץ כבשו את שַמַע. לאחר מכן הכוחות התקדמו אל תוך ראס אל-ביאדה וכבשו אותה לאחר כחמש שעות. ב-12 באפריל הכניסה האוגדה סוללת תותחנים מגדוד 7042 למרחב ראס אל-ביאדה.

## פעולות ממשלת לבנון

עם תחילת המתקפות, ממשלת לבנון הוציאה אל מחוץ לחוק את משמרות המהפכה האסלאמית ואת הזרוע הצבאית של חזבאללה, והחלה במעצר פעיליהם. שר הביטחון הישראלי, ישראל כ"ץ, איים על ממשלת לבנון שאם לא יפעלו נגד חזבאללה ישראל תפעל נגדם, ומי שישלם את המחיר זה ממשלת לבנון ולבנון כולה.

ראש ממשלת לבנון, נוואף סלאם, האשים את חזבאללה בטעות אסטרטגית בכך שבחר להצטרף למלחמה וגרר תגובת נגד ישראלית חריפה שגרמה לסבל רב לאזרחי לבנון. הוא הודיע על הקשחת התנאים למתן ויזה לאזרחים איראנים, בעקבות ניצול האשְרות לרעה בידי משמרות המהפכה.

### גירוש שגריר איראן והתקיפה האיראנית בלבנון

ב-24 במרץ 2026, משרד החוץ והמהגרים של לבנון הודיע על גירוש שגריר איראן בלבנון כחלק ממאמצים לנתק את המדינה מהשפעה איראנית. בתגובה לכך משמרות המהפכה האסלאמית שיגרו טיל בליסטי לכיוון השגרירות האמריקאית בביירות. למרות זאת, השגריר האיראני סירב לעזוב את לבנון.

## במהלך הפסקת האש

 ערך מורחב – **הקו הצהוב (לבנון)**

במהלך הפסקת האש, צה"ל ניהל בדרום לבנון את "הקו הצהוב" בצורה דומה לקו הצהוב ברצועת עזה. האזור המסומן כולל שטח רב בנפת מרג' עיון ואזורים מצפון לנהר הליטאני. הקו הצהוב כולל גם שטחים שצה"ל לא כבש במהלך המערכה. בעקבות זאת, במהלך הפסקת האש התקדמו כוחות אל הכפרים האלה.

חילופי אש הדדיים נמשכו במהלך הפסקת האש, כאשר רחפני נפץ מונחי סיב אופטי הפכו לאחד האיומים הבולטים על כוחות צה"ל בדרום לבנון. באחד המקרים שיגר חזבאללה רחפן נפץ שממנו נהרג חייל צה"ל, ובזמן פינוי הפצועים על ידי מסוק ינשוף, שוגר רחפן נוסף שפגע במרחק מטרים ספורים מהמסוק. במערכת הביטחון ניסו לפתח מענה טכנולוגי לאיום, בין היתר בעזרת חברות סטארט-אפ.

ב-17 באפריל הרג צה"ל מחבל חזבאללה אחד בתקיפה נגד אופנוע, וביומיים הבאים נהרגו בתקיפות שונות בלבנון פעילי חזבאללה נוספים שהיוו איום על כוחות צה"ל. ביום הראשון של הפסקת האש נהרג בלבנון חייל צה"ל לאחר שנכנס לבניין שמחבלים הטמינו בו חומרי נפץ, ולמחרת נהרג חייל נוסף ו-9 נפצעו כאשר דחפור צה"ל דרס מטען נפץ.

ב-18 באפריל, חייל צרפתי נהרג מירי ושלושה נוספים נפצעו בהתקפה של חזבאללה על כוחות שמירת שלום של יוניפי"ל בדיר כיפא.

ב-21 באפריל שיגר חזבאללה רקטות לעבר כוחות צה"ל בדרום לבנון.

ב-22 באפריל, לוחמי חטיבת החשמונאים לקחו בשבי בכפר דבל מחבל כוח רדואן שנמלט מבינת ג'בייל ונכנע לכוחות.

ב-23 באפריל התקיימה הפגישה השנייה בין שגריר ישראל לשגריר לבנון בוושינגטון. במהלך הפגישה, חזבאללה שיגרו רקטות לעבר צפון ישראל, ובתגובה צה"ל תקף משגרים והרג שלושה מחבלי חזבאללה בסיכולים ממוקדים. בסיום הפגישה הוארכה הפסקת האש בשלושה שבועות.

ב-26 באפריל, חזבאללה הודיע כי ימשיך לתקוף את כוחות צה״ל. צה"ל הודיע מאוחר יותר כי החל לתקוף מטרות של חזבאללה גם מעבר לדרום לבנון – בבקאע, בקעת הלבנון. במקביל, בעיתון לבנוני המתנגד לחזבאללה נטען כי חזבאללה הוביל קמפיין נגד נשיא לבנון כדי לטרפד את המשא ומתן בין ישראל ללבנון, תוך הסלמת הלחץ הפוליטי והתקשורתי.

ב-28 באפריל פוצצו לוחמי יהל"ם, הנדסה קרבית וחטיבה 7 "ערי מקלט" של חזבאללה: תשתיות מנהרות תת-קרקעית ענקית אסטרטגית שנחפרו על ידי חזבאללה במשך עשור בכפר קנטרה שמרחקו 11 ק"מ מהגבול. בתשתיות, שנחפרו בחלקה מתחת לבית ספר וגן ילדים, נמצאו אמצעי לחימה רבים וציוד שהייה לתקופות ארוכות. באותו יום נהרג אזרח עובד צה"ל שעסק בעבודות הנדסיות עבור משרד הביטחון. הוא נהרג מפגיעת כטב"ם מתאבד.

ב-12 במאי השלימו כוחות צק"ח גולני תחת פיקוד אוגדה 36 מבצע מיוחד לשליטה בליטאני שבמסגרתו חוסלו עשרות מחבלים בקרבות פנים-אל-פנים ובתקיפות אוויריות, ואותרו והושמדו תשתיות טרור ואמצעי לחימה רבים.

ב-15 במאי, למרות שחילופי האש נמשכו גם במהלך הפסקת האש, הודיע הממשל האמריקאי שהפסקת האש הוארכה ב-45 ימים.

ב-25 במאי, בעקבות המשך התקיפות על ידי חזבאללה נגד ישראל קרסה הפסקת האש וממשלת ישראל הורתה לצה"ל להגביר את התקיפות בלבנון.

## לאחר חידוש הזירה

מרחב הביטחוני בו פועלים כחות צה"ל בדרום לבנון, נכון ל-18 ביוני 2026
מבצר הבופור
### המערכה האווירית

ב-28 במאי לראשונה מאז הפסקת האש חיל האוויר הישראלי תקף בביירות וניסה להרוג את עלי אלחיסני, מפקד מערך הטילים של חטיבת האימאם חוסיין. באותו היום צה"ל ביצע עשרות תקיפות נגד מטרות בעיר צור שגרמו לפינוי העיר.

ב-1 ביוני לאחר שבמתקפות חיזבאללה במהלך הפסקת האש שבהן נהרגו 15 חיילי צה"ל, נתניהו הורה לחיל האוויר לתקוף מטרות ברובע הדאחייה בביירות. אך לפני שהפעולה בוצעה, הנשיא האמריקאי טראמפ הורה לנתניהו לבטל את הפעולה. במהלך השיחה טראמפ אמר לנתניהו שהוא משוגע ושבגללו כולם שונאים את ישראל, והאשים אותו בכפיות טובה, כי לטענתו טראמפ מנע את כניסתו לכלא.

ב-2 ביוני לבנון וישראל הסכימו להפסקת אש חלקית בתיווך אמריקאי אך חזבאללה סרב להסכם. לאחר שהארגון המשיך בתקיפות נגד ישראל, ב-7 ביוני חיל האוויר הישראלי תקף מפקדות ברובע הדאחייה.

### המערכה הקרקעית

ב-26 במאי, כוחות צה"ל חצו את נהר הליטני וכבשו את זוטר א-שרקיה ללא התנגדות. למחרת כוחות הגיעו גם למבצר הבופור.

ב-28 במאי צה"ל כבש את העיירה חדאת'א והגיעו אל פאתי נבטיה אל-פוקא. למחרת כוחות נכנסו וכבשו את דיבין. בנוסף, ב-29 במאי כוחות כבשו את יוחמור התחילו להתקדם לעבר ארנון.

ב-31 במאי, צה"ל הודיע כי סיירת גולני כבשה את מבצר הבופור.

ב-5 ביוני, צה"ל נסוג מהעיירה דיבין, לאחר מספר שעות צבא לבנון השתלט על העיירה. למחרת כוחות השתלטו על מזרח בית יהון.

ב-10 ביוני, כוחות צה"ל התקדמו לעבר אזור זאפאתה שבדרום כפר תיבנית והשתלטו על שכונות במזרח הכפר.

ב-11 ביוני, צה"ל הודיע כי כוחות חטיבה 7 ויחידת אגוז השלימו מבצע רחב והשתלטו על מרחב צפון נהר הסלוקי, בנוסף כוחות צה"ל כבשו את הכפר ע'נדוריה.

בלילה בין ה-12 ל-13 ביוני אוגדה 36 התקדמה צפונה וכבשה את שאר כפר תבנית ואת רכס עלי טאהר שממנו חזבאללה שיגר טילים לעבר ישראל וכוחות צה"ל בלבנון במהלך המערכה.

## נפגעים

### ישראל

בישראל במהלך הלחימה נהרגו ארבעה אזרחים ו-**35** חיילי צה״ל ועוד כ-48 נפצעו.

| תאריך | מיקום | נפגעים | נסיבות האירוע | הצגההערות שוליים |
| --- | --- | --- | --- | --- |
| 8 במרץ 2026 | צפונית למרגליות |  | 2 הרוגים (לוחמי הנדסה מפעילי צמ"ה 91) | נהרגו מפגיעת טיל נ"ט בדחפור בעת חילוץ פומ"ה. |  |
| 22 במרץ 2026 | משגב עם |  | הרוג 1 (אזרח) | נהרג בשוגג מאש כוחותינו. |  |
| 24 במרץ 2026 | דרום עמק החולה |  | הרוגה 1 (אזרחית) | נהרגה מרקטה ששיגר חזבאללה מלבנון. |  |
| 26 במרץ 2026 | דרום לבנון |  | הרוג 1 (לוחם סיירת גולני) | נהרג בהיתקלות עם מחבלים. |  |
| 26 במרץ 2026 | דרום לבנון |  | הרוג 1 (לוחם בחטיבה 7) | נפגע מטיל נ"ט שנורה על ידי מחבלים. |  |
| 26 במרץ 2026 | נהריה |  | הרוג 1 (אזרח) ופצוע קשה | פגיעה ישירה של רקטת חזבאללה בבניין בן 6 קומות. |  |
| 28 במרץ 2026 | דרום לבנון |  | הרוג 1 (לוחם גדוד 890 בחטיבת הצנחנים) | נהרג מפגיעת רקטה של חזבאללה. |  |
| 29 במרץ 2026 | דרום לבנון |  | הרוג 1 (לוחם שריון בחטיבה 401) | נפגע מטיל נ"ט שנורה על ידי מחבלים. |  |
| 30 במרץ 2026 | אזור בית ליף, דרום לבנון |  | 4 הרוגים (קצין ו-3 לוחמי סיירת נח"ל) | נהרגו בהיתקלות עם מחבלים. |  |
| 4 באפריל 2026 | הכפר שבעא, דרום לבנון |  | הרוג 1 (לוחם ביחידת מגלן) | נהרג בתקרית ירי דו-צדדי. |  |
| 7 באפריל 2026 | דרום לבנון, סמוך למשגב עם |  | הרוג 1 (לוחם גדוד 13 בחטיבת גולני) | נהרג בהיתקלות עם מחבלים. |  |
| 14 באפריל 2026 | דרום לבנון |  | הרוג 1 (נהג רכב כיבוי אש בגדוד 53 בחטיבה 188) | נהרג בהתהפכות האמר. |  |
| 17 באפריל 2026 | דרום לבנון |  | הרוג 1 (לוחם בגדוד חיר"ם 7056, חטיבה 226) | נהרג מפיצוץ מטען נפץ של חזבאללה. |  |
| 18 באפריל 2026 | דרום לבנון |  | הרוג 1 (לוחם בגדוד 7106, בחטמ״ר 769) | נהרג מפיצוץ מטען נפץ של חזבאללה. |  |
| 26 באפריל 2026 | הכפר א-טייבה, דרום לבנון |  | הרוג 1 (לוחם בגדוד 77 בחטיבה 7) | נהרג מפגיעת רחפן נפץ של חזבאללה. |  |
| 28 באפריל 2026 | דרום לבנון, ליד עייתרון |  | הרוג 1 (אזרח עובד צה"ל) | נהרג מפגיעת רחפן נפץ של חזבאללה בבאגר שלו. |  |
| 30 באפריל 2026 | קנטרה, דרום לבנון |  | הרוג 1 (לוחם גדוד 13 בחטיבת גולני) | נהרג מפגיעת רחפן נפץ של חזבאללה. |  |
| 10 במאי 2026 | סמוך לגבול לבנון |  | הרוג 1 (נהג מוביל טנקים במרכז ההובלה) | נהרג מפגיעת רחפן נפץ של חזבאללה. |  |
| 14 במאי 2026 | מדרום לליטני |  | הרוג 1 (לוחם בגדוד 12 של חטיבת גולני) | נהרג מפגיעת פצמ"ר. |  |
| 15 במאי 2026 | מרחב הליטני |  | הרוג 1 (מפקד מחלקה בגדוד 12 בחטיבת גולני) | נהרג מפגיעת רחפן נפץ של חזבאללה. |  |
| 19 במאי 2026 | קוזה, צפונית לעייתא א-שעב |  | הרוג 1 (סמ"פ בגדוד 7008 בחטיבה 551) | נהרג בהיתקלות עם מחבל חזבאללה מתוך כנסייה. |  |
| 22 במאי 2026 | מוצב בירנית, בסמוך לגבול |  | הרוג 1 (לוחם טנ״א בגדוד 9 בחטיבה 401) | נהרג מפגיעת רחפן נפץ של חזבאללה. |  |
| 24 במאי 2026 | דבל, דרום לבנון |  | הרוג 1 (לוחם הנדסה בגדוד 601 בחטיבה 401) | נהרג מפגיעת רחפן נפץ של חזבאללה. |  |
| 27 במאי 2026 | שומרה, בסמוך לגבול לבנון |  | הרוגה 1 (מש״קית ת״ש בגדוד רותם בחטיבת גבעתי) | נהרגה מפגיעת רחפן נפץ של חזבאללה. |  |
| 30 במאי 2026 | זוטר א-שרקיה, דרום לבנון |  | הרוג 1 (לוחם סיירת גבעתי בחטיבת גבעתי) | נהרג מפגיעת רחפן נפץ של חזבאללה |  |
| 1 ביוני 2026 | הכפר יוחמור, דרום לבנון |  | הרוג 1 (לוחם יחידת מגלן בחטיבת עוז) | נהרג מפגיעת רחפן נפץ של חזבאללה. |  |
| 1 ביוני 2026 | מרחב הבופור, דרום לבנון |  | הרוג 1 (רופא גדוד שקד בחטיבת גבעתי) | נהרג מפגיעת רחפן נפץ של חזבאללה. |  |
| 4 ביוני 2026 | צפונית לנהר הליטני, דרום לבנון |  | הרוג 1 ( קצין שריון בגדוד 75, בחטיבה 7) | נהרג מפגיעת טיל נ״ט של חיזבאללה. |  |
| 5 ביוני 2026 | צפונית לנהר הליטני, דרום לבנון |  | הרוג 1 (לוחם בגדוד שקד, בחטיבת גבעתי) | נהרג בתקרית ירי דו-צדדי. |  |
| 6 ביוני 2026 | צפונית לנהר הליטני, דרום לבנון |  | הרוג 1 (קצין ביחידת אגוז, בחטיבת עוז) | נהרג מפגיעת רחפן נפץ של חזבאללה. |  |
| 18 ביוני 2026 | במרחב נהר הליטני |  | הרוג 1 (לוחם במפקדת אוגדה 36) | נהרג פיצוץ מטען חבלה. |  |
| 19 ביוני 2026 | תבנית, דרום לבנון |  | 4 הרוגים (מג"ד ו-3 לוחמי שריון של גדוד 52 בחטיבה 401) | לא ברור אם נהרגו מפגיעת רחפן נפץ או טיל נ״ט של חזבאללה. |  |

### לבנון

בתחילה, דיווח משרד הבריאות הלבנוני על לפחות 31 הרוגים ו-149 פצועים בתקיפות, כאשר 20 הרוגים ו-91 נוספים נפצעו בפרברים הדרומיים של ביירות ו-11 הרוגים ו-58 נוספים נפצעו בדרום לבנון. עקירת אזרחים הייתה משמעותית, כאשר משפחות החלו לנוע מאזורים דרומיים לעבר ערים כמו צידון. בלילה עלה מספר הנפגעים ל-52 הרוגים ו-154 פצועים לפי נתוני המשרד. נכון ל-8 במרץ דווח בלבנון על 294 הרוגים ו-1,023 פצועים. ב-8 במרץ דובר צה"ל דיווח שצה"ל חיסל למעלה מ-200 מחבלי חזבאללה וב-12 במרץ דיווח שצה"ל חיסל למעלה מ-350 מחבלים. ב-20 במרץ פרסם דובר צה"ל שמתחילת המבצע ועד 20 במרץ תקף צה"ל מעל 2,000 מטרות חזבאללה וחיסל למעלה מ-570 מחבלים, מתוכם כ-220 מחבלי "כוח רדואן", כ-150 פעילי תמ"ס, שני מפקדים המקבילים לדרגת אלוף, ארבעה מפקדים המקבילים לדרגת תא"ל, שמונה מפקדים המקבילים לדרגת אל"ם, ו-22 בדרג מג"ד. ב-26 במרץ אמר מפקד פיקוד הצפון רפי מילוא שצה"ל חיסל עד כה למעלה מ-750 מחבלים. ב-2 באפריל הודיע צה"ל שחוסלו עד כה מעל 1,000 מחבלים בלבנון והותקפו מעל 3,500 מטרות חזבאללה. ב-9 באפריל פורסם שבעקבות מבצע חושך נצחי והמשך הלחימה, מספר הרוגי חזבאללה עד תאריך זה עומד על 1,400 מחבלים. ב-15 באפריל עלה מספר הרוגי חזבאללה ל-1,700 מאז תחילת המערכה. וב-18 באפריל למעל 1,800 הרוגים. ב-6 במאי אמר הרמטכ"ל אייל זמיר שכוחות צה"ל חיסלו למעלה מ-2,000 מחבלי חזבאללה. ב-28 במאי עדכן דובר צה"ל שצה"ל חיסל 2,500 מחבלי חזבאללה במבצע שאגת הארי, מתוכם כ-700 במהלך הפסקת האש.

### יוניפי"ל

לפי צה"ל, כ-165 שיגורי רקטות ופצמ"רים של חזבאללה פגעו בתוך או ליד מוצבי יוניפי"ל.

| תאריך | נפגעים | נסיבות האירוע | הצגההערות שוליים |
| --- | --- | --- | --- |
| 8 במרץ 2026 | האו"םאינדונזיה | 2 הרוגים (קצין צבא אינדונזי בדרגת רב-סרן וסמל ראשון של הכוח האינדונזי) | מטען צד שהופעל כנגד הרכב שלהם. | . |
| 18 באפריל 2026 | האו"םצרפת | 2 הרוגים (חיילים צרפתים מהגדוד המוטס ה-17 של חיל ההנדסה במונטובן) | מתקפה של חיזבאללה נגד כוח יוניפי"ל בדרום לבנון |  |
| 5 ביוני 2026 | האו"םסרביה | 1 הרוג (חייל סרבי) | הפגזה של חיזבאללה ליד העיירה מרג' עיון שפגעה במוצב יוניפי"ל |  |

## ראו גם

* סדר הכוחות במבצע שאגת הארי
* התבססות ארגוני טרור פלסטיניים בדרום לבנון
* חמאס בלבנון
* זירת לבנון במלחמת חרבות ברזל
* מערך הטילים והרקטות של חזבאללה

## הערות שוליים